google/wiki40b huggingface dataset:
आना दे अर्मास

जीवनी

आना दे अर्मास ने क्यूबा के राष्ट्रीय थियेटर स्कूल में भाग लिया। उनकी पहली सफलता 16 वर्ष की आयु में, एलेक्स गोंजालेज के साथ अभिनीत, "ऊना रोज़ा डे फ्रांस" था। अप्रैल 2008 में, वह FHM पत्रिका के स्पेनिश संस्करण के कवर पर दिखाई दि।
दारू

दारू शब्द सामान्यत: शराब के लिए प्रयुक्त होता है। पंजाब में कुछ दशक पहले आँखों में डालने वाली दवा को भी दारू कहा जाता था। वहाँ पर अभी भी कुछ बुजुर्ग लोग इसी शब्दावली का उपयोग करते हैं।
२१४३ ईसा पूर्व

२१४३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २१४३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
मारुति सुज़ुकी सिलैरियो

इतिहास

अमरीका, फ्रांस, ब्रिटेन और जापान जैसे विकसित देशों में 90 प्रतिशत कारें ऑटोमेटिक हैं जबकि स्वतन्त्र भारत में 66 वर्ष के बाद भी अब तक सिर्फ़ 2 प्रतिशत कारें ही ऑटोमेटिक बन सकी हैं। वक़्त की नज़ाकत को भाँपते हुए भारत की दिग्गज कार निर्माता कम्पनी मारुति सुज़ुकी इण्डिया लिमिटेड ने प्रयोग के बतौर हरियाणा के मानेसर स्थित प्लाण्ट में मारुति सुज़ुकी ए-स्टार के नाम से एक ऑटोमेटिक कार दिसम्बर 2008 में लॉन्च की थी। कम्पनी इसे मारुति सिलैरियो के नाम से निर्यात करती थी।
देश में मारुति ऑल्टो कार की लोकप्रियता को देखते हुए मारुति सुजुकी ने काफी अनुसंधान के बाद इज़ी ड्राइव के नाम से पूर्णत: भारतीय ऑटो गीयर सिस्टम विकसित किया। इसकी खूबी यह थी कि यह सिस्टम कार के माइलेज की निरन्तरता (कॉन्टीन्यूटी) को एक समान बनाकर मेन्टेन रखता था। इसी सिस्टम के साथ ए-स्टार नाम की हैचबैक कार में पीछे से मारुति ऑल्टो का लुक देते हुए इन्टीरियर को और अधिक आरामदायक बनाते हुए मारुति सिलैरियो नाम से एक नयी हैचबैक सिटी कार बनायी गयी। इसके निर्माण से लेकर बाज़ार में उतारने तक मारुति सुज़ुकी इण्डिया लिमिटेड ने मध्यम वर्ग का विशेष ध्यान रक्खा और 6 फरबरी, 2014 को भारत में इस कार को उतार दिया।

विशेषताएँ

सिलेरियो भारत में बनी पहली बिना क्लच और गीयर वाली मैनुअल ट्रांस्मिशन कार है जिसे ऑटोमेटेड गीयर बॉक्स कार कहा जाता है। निर्माता कम्पनी ने सेलेरियो के 6 वेरिएण्ट लॉन्च किये हैं - ऑटोमेटेड गीयर वाले 2 और मैनुअल के 4 जिनमें एक वेरिएण्ट ऑप्शनल रखा गया है। पेट्रोल इंजन से लैस यह कार 6 रंगों में उपलब्ध है। ईंधन की खपत को देखते हुए कम्पनी ने 23.1 किलोमीटर प्रति लीटर के माइलेज का दावा किया है।

अन्य जानकारियाँ

इसमें 998 सीसी का के-10 बी एल्यूमीनियम इंजन है जिसमें 3 सिलेण्डर हैं। ऑटो गीयर सिस्टम में इजीड्राइव टेक्नॉलॉजी का इस्तेमाल किया गया है। खाली कार का वजन 1250 किलोग्राम है। इसके फ्यूल टैंक में 35 लीटर पेट्रोल भरा जा सकता है। कार की लगेज कैपिसिटी 235 लीटर की है।
पानी की बोतल के लिये दो होल्डर हैं - एक आगे और एक पीछे। ग्लवबॉक्स इलेक्ट्रॉनिक पावर स्टीयरिंग के साथ इसके अगले पहियों के ब्रेक वेंटीलेटेड हैं जबकि पिछले पहियों में ड्रम ब्रेक रक्खे गये हैं।
सिलैरियो कार छह रंगों में बनायी गयी है - लाल, ग्रे, सिल्की सिल्वर, पर्ल व्हाइट, सनशाइन रे, केव ब्लैक और ब्लू।

सीएनजी माडल में भी

इस कार का बाई फ्युअल माडल भी सिलैरियो ग्रीन के नाम से बाजार में आ गया है। सीएनजी मोड में एक किलोग्राम गैस में 31.79 किलोमीटर की दूरी तय करने वाले इस नये सीएनजी वर्जन की कीमत दिल्ली में 4.68 लाख रूपये रखी गयी है।
जेफेट

इतिहास

जेफॅट जैसी कई युक्तियों का निर्माण १९२० और १९३० के दशक में जे ई लेलिएनफेल्ड ने किया था और इसका पेटेन्ट किया था। १९४५ में हेनरिख वेल्कर ने जेफेट का पेटेन्ट कराया।

संरचना

जेफेट में अर्धचालक पदार्थ की एक लम्बी नाली (चैनेल) होती है जो n-टाइप या p-टाइप के आवेश-वाहकों (चार्ज-कैरियर्स) से डोप की गयी होती है। अर्थत यदि यह चैनेल n-टाइप की है तो इसमें धारा प्रवाहित करने के लिए इलेक्ट्रॉनों की अधिकता है। यदि यह पी-टाइप की होगी तो उसमें धारा का प्रवाह होल्स (holes) के द्वारा किया जाएगा। इस चैनेल के एक सिरे को ड्रेन (Drain) और दूसरे सिरे को सोर्स (source) कहते हैं। इस चैनेल के एक तरफ या दोनों तरफ या चारों तरफ एक पी-एन जंक्शन बना दिया जाता है। इस सिरे को गेट (gate) कहते हैं। इस युक्ति में गेट का वोल्टेज ही ड्रेन से सोर्स तक बहने वाली धारा का नियन्त्रण करती है। इसे समझने के लिए जेफेट के लक्षण-वक्र (कैरेक्टिस्टिक्स) को देखें और समझें।
क्षिप्रा एक्सप्रेस

रूट व हाल्ट्स

ट्रेन से चला जाता है के माध्यम से इलाहाबाद और बीना–कटनी रेल मार्ग है ।

औसत गति और आवृत्ति

ट्रेन औसत गति 55 किमी/घंटा की रफ्तार है । ट्रेन चलाता है पर त्रि-साप्ताहिक आधार है ।

कर्षण

इस ट्रेन में hauled बीआरसी द्वारा WAP 5 या वैप 4E में इंदौर–न्यू कटनी जंक्शन अनुभाग, फिर से न्यू कटनी जंक्शन के लिए इलाहाबाद द्वारा KTE WDM2a/3a, और इलाहाबाद से हावड़ा से हावड़ा वैप 4.
कारपैथी पर्वत

कारपैथी पर्वत (Carpathian Mountains) पूर्वी और मध्य यूरोप में स्थित लगभग १,५०० किमी लम्बी एक पर्वतमाला है। १,७०० किमी चलने वाली स्कैंडीनेवियाई पर्वतमाला के बाद यह यूरोप की दूसरी सब से लम्बी पर्वत शृंखला है। इसमें यूरोप के वन्य जीवन एक बड़ा हिस्सा रहता है, जिसमें भूरे भालू, भेड़िये, शाम्वा और लिंक्स शामिल हैं। यूरोप में मिलने वाली पौधों-वृक्षों की जातियों में से एक-तिहाई इन्ही पहाड़ों में मिलती है। रूस के अलावा, यूरोप के वनों का बड़ा अंश कारपैथी क्षेत्र में ही स्थित है। यह पहाड़ चेक गणतंत्र, स्लोवाकिया, पोलैंड, हंगरी, युक्रेन और रूमानिया में विस्तृत हैं, लेकिन इनका सबसे बड़ा फैलाव रूमानिया में है।
पारंपरिक रूप से कारपैथी पर्वतों को तीन भागों में देखा जाता है: पश्चिमी कारपैथी (चेक गणतंत्र, पोलैंड व स्लोवाकिया), मध्य कारपैथी (दक्षिणपूर्वी पोलैंड, पूर्वी स्लोवाकिया, युक्रेन व रूमानिया]] और दक्षिणी कारपैथी (रूमानिया व सर्बिया)। करपैथियों की सबसे ऊँची उपश्रेणी का नाम तात्रा पर्वत शृंखला (Tatra Range) है, जिन्हें अनौपचारिक रूप से 'ऊँचे तात्रा' (High Tatras) भी कहा जाता है। कारपैथी पर्वतों का सबसे ऊँचा पहाड़ - स्लोवाकिया में स्थित २,६५५ मीटर (८,७११ फ़ुट) लम्बा गेरलाचोव्सकी श्तित (Gerlachovský štít) - इसी तात्रा श्रेणी का हिस्सा है।
99Acres.com

मोबाइल एप्प

2011 में, 99acres मोबाइल पर जमीन खोज का शुभारंभ किया। उपयोगकर्ताओं को जमीन के खोज के लिए सीधे मोबाइल के माध्यम से विज्ञापनदाताओं के साथ जुड़ सकते हैं।
वेबसाइट की दिसंबर 2013 और क्रमश: फ़रवरी 2014 में एंड्रॉयड और आईओएस यूजर्स के लिए मोबाइल एप्प है।
वृंदावन चन्द्रोदय मंदिर

संरचनात्मक विवरण

मुख्य मंदिर की रूपाकृती पारंपरिक नागरा वास्तुशैली और आधूनिक वास्तुशैली का मिश्रण है। इसके शिखर की ऊंचाई ७०० फ़ीट होगी जो किसी ७०-मंज़िला ईमारत जितना ऊंचा होगा। इस भवन का भूमीस्पक पदछाप ५एकड़ का होगा। मंदिर का आधार-भाग मूलतः नागरा शैली में बनाया जाएगा एवं शिखर किसी आधूनिक गगनचुम्बी ईमारत की आकृती का होगा, जिसमें पारंपरिक और आधूनिक शैली का मिश्रण देखा जा सके गा। साथ ही शिखर की मुहार में कांचयुक्त आवरण भी होगा। शिखर की संरचना के केंद्र से एक सुरंग गुज़रेगी जिसमे से आगंतुक एक बबल-लिफ्ट की मदद से चर्मोत्कर्ष पर स्थित दर्षण पटल तक जा सकेंगे जिसपर से पूरे ब्रजमंडल का मनमोहक दृश्य दखा जा सकेगा। इसके अलावा संपूर्ण परिसर में १२ कृत्रिम वन होंगे जिनहें भागवद पुराण के विवरणानुसार फूलों और फलों से लदे वनस्पती उद्यानों, लंबी चराईयों, हरे मैदानों और कमल और लिली से भरे पोखड़ों और पहाड़ियों के साथ बनाया जाएगा। पूरा परिसर २६ एकड़ की भूमी पर फैला होगा और इसमें १२ एकड़ की पार्किंग सुविधा भी उप्लब्ध होगी।

निर्माणकार्य विशिष्टताएं

इस निर्माण परियोजना के संरचनात्मक डिजाइन सलाहकार आईआईटी दिल्ली के सिविल इंजीनियरिंग विभाग से हैं और स्ट्रक्चरल कंसल्टेंट थार्नटन टाॅमासेटी, संयुक्त राज्य अमेरिका है। मुख्य वास्तुकार हैं इन'जीनियस स्टूडियो प्रा० लि०, गुड़गाँव एवं क़विंटेस्सेन्स डिज़ाइन स्टूडियो, नौएडा कृत्रिम वनों के निर्माण के लिये जिम्मेदार हैं।
एचवीएसी (हीटिंग, वेंटिलेशन और एयर कंडीशनिंग)  गुप्ता कंसल्टेंट्स ऐंड एसोसिएट्स  द्वारा स्थापित किया जाएगा एवं सभी विद्युत उपकरण और तारें  डबल्यूबीजी कंसल्टेंट्स  की मदद से लगाई जाएंगी।
 बेहरा एंड एसोसिएट्स  को पीएचई और आग परामर्शदाता के रूप में शामिल किया जाएगा। मुख्य मंदिर के शिखर में(प्रवेश द्वार पर पारंपरिक नागरा वास्तुकला के आलावा) ७०वीं मंजिल तक कंच-युक्त मुहार के तत्व होंगे। मंदिर के इस पहलू के निर्माण के लिये मुंबई के भवन-आवरण विशेषज्ञों को शामिल किया जाएगा।  एलडीपी प्रा० लिमिटेड , ऑस्ट्रेलिया प्रकाशआभा डिज़ाइन परामर्शदाता के रूप में निर्माण परियोजना में शामिल होगी एवं आरडब्ल्यूडीआई(RWDI) (कैनडा-भारत) पवन सुरंग विश्लेषण संबंधित परामर्श प्रदान करेंगे।
 पिंकर्टन (अमरीका-भारत) पूरे मंदिर के लिए भौतिक सुरक्षा परामर्श प्रदान करेगा।
हरियाणा के ग्रीन हाॅराईज़न कन्सल्टिंग एलएलपी ग्रीन बिल्डिंग सुविधा और बिल्डिंग ऊर्जा सिमुलेशन का ख्याल रखेंगे।
दिल्ली की एचपीजी कंसल्टिंग एक अपशिष्ट प्रबंधन(वेस्ट मैनेजमेंट), रसोई और वाह सलाहकार के रूप में इस परियोजना का एक हिस्सा होगा।  डनबर और बोऽर्डमैन , लंदन, कार्यक्षेत्र परिवहन सलाहकार(वर्टिकल-ट्रान्सपेर्ट कंसल्टेन्ट) के रूप में इस परियोजना में शामिल किया जाएगा।

शिलान्यास एवं वर्तमान स्थिति

इस मंदिर का शिलान्यास 16 नवम्बर 2014 को महामहीं राष्ट्रपति प्रणब मुखर्जी द्वारा हुआ था, इसका निर्णय मधू पंडित दास के साथ हुई उनकी चरचा में लिया गया था। मंदिर मौजूदा तौर पर निर्माणाधीन है।

चित्रपट्टिका

भावी मंदिर के विभान्न परिकल्पना चित्र
ह्मोंग लोग

ह्मोंग (Hmong) दक्षिण-पूर्वी एशिया की एक लोक-जाति है जो चीन, लाओस, वियतनाम और थाईलैंड के कुछ पहाड़ी इलाक़ों में बसती है। जनवादी गणराज्य चीन की सरकार इन्हें मियाओ जाति की एक उपजाति मानती है हालाँकि बहुत से ह्मोंग लोगों को यह स्वीकृत नहीं। ह्मोंग लोग ऐतिहासिक रूप से दक्षिण चीन में बसा करते थे लेकिन १८वीं सदी में युद्धों और अस्थिरता की वजह से और उपजाऊ ज़मीनों की खोज में उन्होंने दक्षिण दिशा में फैलना शुरू कर दिया। लाओस के गृहयुद्ध के बाद वहाँ की सरकार पर एक पैथेट लाओ नामक राजनैतिक गुट का क़ब्ज़ा हो गया जिन्होनें ह्मोंग लोगों पर बहुत अत्याचार करे। बहुत से ह्मोंग लाओस छोड़कर भागे और संयुक्त राज्य अमेरिका, कनाडा, फ्रांस और ऑस्ट्रेलिया जैसे देशों में जा बसे, जिस से ह्मोंग लोगों के समुदाय अब इन देशों में भी पाए जाते हैं।
सामी भाषाएँ

सामी भाषाएँ या सॅमॅटिक भाषाएँ २७ करोड़ से अधिक लोगों द्वारा बोली जाने वाली भाषाओँ का एक भाषा परिवार है जो स्वयं सामी-हामी भाषा-परिवार की एक उपशाखा है। यह भाषाएँ मध्य पूर्व, उत्तर अफ़्रीका और अफ़्रीका के सींग के क्षेत्रों में बोली जाती हैं। सब से अधिक बोली जाने वाली सामी भाषा अरबी है, जिसे २० करोड़ से अधिक लोग अपनी मातृभाषा के रूप में बोलते हैं। इसके आलावा अम्हारिक (२.७ करोड़), तिग्रिन्या (६७ लाख), इब्रानी (५० लाख) और आरामाईक (२२ लाख) कुछ अन्य प्रचलित सामी भाषाएँ हैं।
सामी भाषाओं को इतिहास में बहुत ही जल्दी लिखित रूप में देखा गया था। सन् ३००० ईसापूर्व में सुमेर सभ्यता द्वारा विकसित अंकन लिपि (क्यूनीफ़ॉर्म) का प्रयोग एब्लाई और अक्कादी भाषाओँ के लिए आरम्भ हो गया जो सामी भाषाएँ थीं। सामी भाषाएँ अब इब्रानी, सीरियाई, अरबी और गेएज़ लिपि में लिखी जाती हैं। इनमें अक्सर स्वरों को प्रयोग नहीं किया जाता क्योंकि अधिकतर सामी भाषाओं में अर्थ व्यंजनों से ही आता है। हिन्द-यूरोपीय भाषाओँ (जैसे कि हिन्दी) और सामी भाषाओं में एक बड़ा अंतर यह है कि हिन्द-यूरोपीय भाषाओं में ज़्यादातर हर शब्द की एक जड़ होती है जिसके आगे-पीछे अक्षर जोड़कर उसका अर्थ परिवर्तित किया जाता है। उदाहरण के लिए 'लिख' जड़ में अक्षर जोड़कर 'लिखाई', 'लिखो', 'लिखना', 'लिखा', इत्यादि बनते हैं। सामी भाषाओं में जड़े आम तौर पर तीन व्यंजनों का समूह होती हैं जिनके बीच में स्वर भरकर उनका अर्थ परिवर्तित किया जाता है। उदाहरण के लिए अरबी में: किताब (पुस्तक), कुतुब (पुस्तकें), कातिब (लेखक), कुत्ताब (कई लेखक), कतबा (उसने लिखा), याकतुबू (वह लिखता है)। इसमें क-त-ब के व्यंजनों के बीच में स्वर बदलकर मतलब बदले जा रहें हैं।

अन्य भाषाओँ में

अंग्रेज़ी में "सामी भाषाओँ" को "सॅमॅटिक लैंगवेजिज़" (Semitic languages) कहते हैं।
1993 सिनसिनाटी मास्टर्स

पुरुष एकल

माइकल चाँग ने  स्टीफन एडबर्ग को 7-5, 0-6, 6-4 से हराया।
रहमान (अभिनेता)

व्यक्तिगत जीवन

रहमान, कॉलेज (1942) के बाद रॉयल इंडियन वायुसेना में शामिल हो गए और पुना में पायलट के रूप में प्रशिक्षित हुए। जल्द ही बॉम्बे में फिल्मों में करियर के लिए उन्होने वायुसेना की नौकरी को छोड़ दिया। वह अपने सौहार्दपूर्ण परिष्कृत भूमिकाओं के लिए सबसे ज्यादा जाने जाते हैं, जो उनके व्यक्तित्व के अनुकूल हैं। पुणे में विष्णम बेडेकर के तीसरे सहायक निदेशक के रूप में उनके फिल्म कैरियर की शुरुआत हुई। विष्णम को एक अफगान की जरूरत थी जो पश्तुन पगड़ी बांध सकता था। रहमान ऐसा कर सकते थे, एक पश्तुन होने के नाते, और वह उन्हें कुछ प्रमुख भूमिकाओं के लिए स्क्रीन पर लाया। नायक के रूप में उनकी प्रमुख हिट्स में से एक प्यासा के साथ प्यार की जीत थी, और गीत- "एक दिल के तुकेडे हज़ार हू, कोई याहा गिरा, कोई वाहा गीरा" एक प्रमुख हिट था।
शुरुआत में उन्होंने मुख्य भूमिका निभाई, लेकिन समय बीतने के बाद, उन्होंने सहायक भूमिका निभाई और कुछ हिट फिल्मों जैसे प्यासा , चौदहवीं का चाँद, साहिब बीबी और ग़ुलाम और वक्त जो उनकी यादगार भूमिकाओं में से कुछ थे।

निधन

1977 में उन्हें तीन दिल के दौरे का सामना करना पड़ा, जिसके बाद उन्हें गले का कैंसर भी हो गया और 1984 में लंबी और दर्दनाक बीमारी के बाद उनकी मृत्यु हो गई।

नामांकन और पुरस्कार

रहमान को सर्वश्रेष्ठ सहायक अभिनेता के रुप में चार फिल्मफेयर नामांकन मिले। ये फिल्मे थी- फिर सुबह होगी (1958), चौदहवीं का चाँद (1960), साहिब बीबी और ग़ुलाम (1962) और दिल ने फिर याद किया (1966)
एंजियोग्राफी

एंजियोग्राफी (अंग्रेजी: Angiography), वाहिकाचित्रण अथवा वाहिकालेख रक्त वाहिनी नलिकाओं धमनी व शिराओं का एक प्रकार का एक्सरे जैसा चिकित्सकीय अध्ययन है, जिसका प्रयोग हृदय रोग, किडनी संक्रमण, ट्यूमर एवं खून का थक्का जमने आदि की जाँच करने में किया जाता है। एंजियोग्राफ में रेडियोधर्मी तत्व या डाई का प्रयोग किया जाता है, ताकि रक्त वाहिनी नलिकाओं को एक्स रे द्वारा साफ साफ देखा जा सके। डिजिटल सबस्ट्रेक्शन एंजियोग्राफी नामक एक नयी तकनीक में कंप्यूटर धमनियों की पृष्ठभूमि को गायब कर देता है जिससे चित्र ज्यादा साफ दिखने लगते हैं। यह तकनीक रक्त वाहिकाओं में अवरोध होने की स्थिति में ही की जाती है। इससे हृदय की धमनी में रुकावट एवं सिकुड़न की जानकारी का तत्काल पता चल जाता है। एंजियोग्राफी के बाद बीमारी से ग्रसित धमनियों को एंजियोप्लास्टी द्वारा खोला जाता है।
इस उपचार के बाद रोगी के हृदय की रक्तविहीन मांसपेशियों में खून का प्रवाह बढ़ जाता है और उसे तत्काल आराम मिल जाता है। यही नहीं, हृदयाघात की सम्भावना में भी भारी कमी आ जाती है। एंजियोग्राफी दो यूनानी शब्दों ‘एंजियॉन’ यानी वाहिकाओं और ‘ग्रेफियन’ यानी रिकॉर्ड करने से मिलकर बना है। यह तकनीक १९२७ में पहली बार एक पुर्तगाली फिज़ीशियन व न्यूरोलॉजिस्ट इगास मोनिज ने खोजी थी। इगास मोनिज को१९४९ में इस उल्लेखनीय कार्य के लिये नोबल पुरस्कार से सम्मानित किया गया था।

एंजियोग्राफी कैसे की जाती है

लोकल एनेस्थीसिया देकर रोगी की बाँह या जाँघ के पास से कैथेटर और तार डालकर उसकी धमनियों में आये अवरोधों की एंजियोग्राफी की जाती है। इससे पता चल जाता है कि अवरोध कहाँ और कितने बड़े हैं। एंजियोग्राफी के साथ ही सीधे मॉनीटर पर देखते हुए अवरोध को बैलून डालकर खोल भी दिया जाता है। सामान्यतः एंजियोग्राफी जाँघ के पास से ही की जाती है। इसे फेमोरल एंजियोग्राफी कहते हैं। इसमें रोगी को छह से बारह घण्टे तक अपने पैर को बिना हिलाये कैथ लैब में लेटे रहना पड़ता है क्योंकि इस प्रक्रिया में खून के रिसाव की सम्भावना काफी अधिक रहती है। एक दूसरे प्रकार की एंजियोग्राफी भी होती है जिसे रेडियल एंजियोग्राफी कहते हैं। इसमें धमनी की एंजियोग्राफी बाँह के पास से की जाती है। इस तकनीक से न तो खून के रिसाव का डर रहता है और न ही रोगी को लम्बे समय के लिये लेटना ही पड़ता है। इस एंजियोग्राफी के बाद रोगी जल्द ही अपने घर जा सकता है और अपने पैरों पर चल भी सकता है। सामान्यत: इसे करने से पहले रोगी को सलाह दी जाती है कि वह सात-आठ घण्टे पूर्व कुछ न खाने के बाद ही एंजियोग्राफी करवाने के लिये हॉस्पिटल आये। एक्सरे किरणों के प्रभाव से बचाने के लिये गर्भवती महिलाओं को यह परीक्षण न कराने की हिदायत दी जाती है।
बडन मेमोरियल चर्च, अल्मोड़ा

बडन मैमोरियल चर्च भारत के उत्तराखण्ड राज्य के अल्मोड़ा नगर में स्थित एक मेथोडिस्ट गिरिजाघर है। २ मार्च १८९७ को यह बनकर तैयार हुआ था। यह गिरजाघर रोमन इंग्लिश शैली का बना हुआ है। इसकी विशेषता यह है कि फ्रांस में सृजित गोथिक (इंडो-यूरोपियन) शैली के इस चर्च का निर्माण पूरी तरह स्थानीय पत्थरों से किया गया है। यह गिरिजाघर एलआर साह मार्ग में जागनाथ के समीप मल्ला कसून में स्थित है। यहां से नगर के चारों ओर का दृश्य दिखाई देता है। चर्च भवन करीब ३० मीटर ऊंचा तथा ४० मीटर लंबा है। इस गिरजाघर में ३०० से अधिक लोग एक साथ बैठकर प्रार्थना कर सकते हैं। गिरजाघर परिसर करीब छह नाली भूमि में फैला हुआ है।
गढ़वाल रियासत

इतिहास

परंपरागत रूप से इस क्षेत्र का केदारखंड के रूप में विभिन्न हिंदू ग्रंथों में उल्लेख मिलता है। गढ़वाल राज्य क्षत्रियों का राज था। दूसरी शताब्दी ई.पू. के आसपास कुनिंदा राज्य भी विकसित हुआ . बाद में यह क्षेत्र कत्युरी राजाओं के अधीन रहा, जिन्होंने कत्युर घाटी, बैजनाथ, उत्तराखंड से कुमाऊं और गढ़वाल क्षेत्र में 6 वीं शताब्दी ई. से 11 वीं शताब्दी ई. तक राज किया, बाद में चंद राजाओं ने कुमाऊं में राज करना शुरू किया, उसी दौरान गढ़वाल कई छोटी रियासतों में बाँट गया, ह्वेनसांग, नामक चीनी यात्री, जिसने 629 ई. के आसपास क्षेत्र का दौरा किया था, ने इस क्षेत्र में ब्रह्मपुर नामक राज्य का उल्लेख किया है।
823 ई. में जब मालवा के राजकुमार कनकपाल बद्रीनाथ मंदिर की यात्रा पर आये, तब राजा भानु प्रताप, जोकि चाँदपुर गढ़ी के मुखिया थे, से मुलाकात के बाद स्थापना हुयी . बाद में राजा भानु प्रताप ने राजकुमार से अपनी बेटी से शादी की और बाद में अपना राज्य, किले, शहर इत्यादि कनकपाल को सौंप दिए. कनकपाल और पंवार शाह के वंशजो ने धीरे - धीरे सभी स्वतंत्र (गढ़) के 52 छोटे सरदारों पर विजय प्राप्त की है और अगले 915 वर्षों गढ़वाल राज्य पर 1803 ई. तक शासन किया।
नमक का दरोगा

नमक का दरोगा प्रेमचंद द्वारा रचित लघु कथा है। इसमें एक ईमानदार नमक निरीक्षक की कहानी को बताया गया है जिसने कालाबाजारी के विरुद्ध आवाज उठाई।
सेवासिंह ठीकरीवाल

सेवासिंह ठीकरीवाला (१८८६ ई.-१९३५ ई.) पंजाब के अकाली दल और रियासती प्रजामंडल के महान्‌ नेता थे। आपकी अनेक धार्मिक, शैक्षणिक एवं राजनैतिक संस्थाओं में प्रतिष्ठित स्थान मिला है। दैनिक 'कौमी दर्द' (अमृतसर), साप्ताहिक 'रियासती दुनिया' (लाहौर) एवं 'देशवर्दी' (अमृतसर) के जन्मदाता भी आप ही थे।
आपकी स्मृति में प्रति वर्ष १९ जनवरी को ठीकरीवाल में शहीदी मेला लगता है। सन्‌ १९१२ से प्रारंभ किया हुआ गुरु का लंगर निरंतर चल रहा है। स. सेवासिंह गवर्नमेंट हाई स्कूल, ठीकरीवाल में है। पटियाला नगर के प्रसिद्ध माल रोड पर (फूल थिएटर के समीप) सिंहसभा के सामने इनकी आदमकर मूर्ति भी लगाई गई है।

परिचय

श्री सेवासिंह ठीकरीवाला अंबाला-भटिंडा रेलमार्ग पर स्थित बरनाला (जि. संगरूर) से लगभग नौ मील दूर ठीकरीवाल ग्राम में फूलकियाँ रियासत के प्रतिष्ठित रईस श्री देवसिंह के घर उत्पन्न हुए। इनके चार भाई और एक बहन थी। मिडिल पास करते ही ये पटियाला के हजूरी विभाग में नौकर हो गए। सन्‌ १९११ में ये सिंह-सभा-लहर की ओर आकृष्ट हुए। इसका पहला दीवान ठीकरीवाल में हुआ; अमृत प्रचार तथा ग्राम सुधार का कार्य भी प्रारंभ हुआ। सन्‌ १९१२ में गुरुद्वारा ठीकरीवाल का शिलान्यास किया गया। देश विदेश से एकत्र लाखों रुपयों से यह कार्य पाँच वर्ष में पूरा हुआ। वहाँ पर पंजाबी भाषा की पढ़ाई भी शुरू हो गई।
२१ फ़रवरी १९२१ के ननकाना साहब के शहीदी साके का समाचार सुनकर आप सिख पंथ की सेवा की ओर उन्मुक्त हो गए। तभी से पटियाला में अकाली जत्था की स्थापना करके शिरोमणि अकाली दल एवं शिरोमणि गुरुद्वारा प्रबंधक कमेटी से संबंध जोड़कर गुरुद्वारा सुधार में तल्लीन हो गए। १९२७ ई. के कुठाला शहीदी साके ने आपको रज़वाड़ाशाही समाप्त करने और रियासती प्रजामंडल की स्थापना के लिए प्रेरित किया। आप इसके पहले सभापति तो थे ही; लाहौर (सन्‌ १९२९), लुधियाना (सन्‌ १९३०), शिमला (सन्‌ १९३१) के वार्षिक अधिवेशनों के स्वागताध्यक्ष भी रहे। शिमला सम्मेलन के समय अंग्रेजी सरकार की शिकायत आपने गांधी जी से की थी; उन्हीं दिनों आपकी सारी संपत्ति भी जब्त कर ली गई थई। ऑल इंडिया कांग्रेस के सन्‌ १९२९ के, ऑल इंडिया प्रजामंडल के १९३१ के तथा रियासती प्रजामंडल के सन्‌ १९३२ के अधिवेशनों में भी आप सम्मिलित हुए। रायकोट (पंजाब) के अछूतनाशक सम्मेलन (सन्‌ १९३३) की अध्यक्षता भी आपने की थी। इन्हीं गतिविधियों के कारण आपको कई बार जेल की यात्रा करनी पड़ी; यथा-
(क) सन्‌ १९२३ में शाही किला, लाहौर में अकाली नेताओं के विद्रोह के मुकदमे में ३ वर्ष की नजरबंदी।
(ख) सन्‌ १९२६ में विद्रोही होने के अपराध में पटियाला जेल में साढे तीन वर्ष की कैद।
(ग) सन्‌ १९३० में विद्रोह के अपराधस्वरूप ५ हजार रुपया दंड और पटियाला जेल में ६ वर्ष की कैद; किंतु चार मास बाद बंधनमुक्त हो गए।
(घ) सन्‌ १९३१ में संगरूर सत्याग्रह के कारण ४ महीने नजरबंद।
(ड.) सन्‌ १९३२ में मालेर कोटला मोर्चे के कारण ३ महीने नजरबंद।
(च) मार्च, १९३३ में पटियाला राज्य की नृशंसता के विरोधस्वरूप नारे लगाने के कारण दिल्ली में दो दिन की जेल।
(छ) अगस्त, १९३३ में 'पटियाला हिदायतों की खिलाफवर्जी' के मामले में दस हजार रुपया दंड तथा आठ वर्ष का सश्रम कारावास दंड। इसी जेल यात्रा की यातनाएँ सहने करते हुए १९ जनवरी १९३५ को पटियाला केंद्रीय जेल के धमियार अहाते में निधन।
सन्‌ १९२६ तथा सन्‌ १९३३ के कैद में आपने कई सप्ताह तक अनशन किया था।
रोमन लिपि

रोमन लिपि लिखावट का वो तरीका है जिसमें अंग्रेज़ी सहित पश्चिमी और मध्य यूरोप की सारी भाषाएँ लिखी जाती हैं, जैसे जर्मन, फ़्रांसिसी, स्पैनिश, पुर्तगाली, इतालवी, डच, नॉर्वेजियन, स्वीडिश, रोमानियाई, इत्यादि। ये बायें से दायें लिखी और पढ़ी जाती है।
अंग्रेज़ी के अलावा लगभग सारी यूरोपीय भाषाएँ रोमन लिपि के कुछ अक्षरों पर अतिरिक्त चिन्ह भी प्रयुक्त करते हैं।

रोमन लिपि के कुछ अक्षर

इतिहास

असल में रोमन लिपि लातिनी भाषा के लिये ही बनी थी, यानी कि लातिनी की अपनी लिपि है। इसलिये इसका हरेक अक्षर लगभग हमेशा एक ही उच्चारण देता है (अंग्रेज़ी की तरह गड़बड़-घोटाला नहीं होता)। अति-प्राचीन रोमन लिपि ये थी -

अंग्रेज़ी

स्वर के ऊपर समतल रेखा (Macron) का अर्थ होता था कि स्वर दीर्घ है, पर इसे लिखना ज़रूरी नहीं माना जाता था। बाद में यूनानी भाषा के उधार के शब्द लाने के लिये यूनानी लिपि से ये अक्षर लिये गये : K (क), Y (इयु), Z (ज़)। व्यंजन "उअ" के लिये V प्रयुक्त किया जाने लगा और स्वर "उ" के लिये U। इसके भी कुछ बाद J (य) और W (व) जुड़े। छोटे अक्षरों के रूप (a, b, c, d, e, f, g, h, i, j, k, l, m, n, o, p, q, r, s, t, u, v, w, x, y, z) मध्ययुग में आये। पश्चिम और मध्य यूरोप की सारी भाषाओं ने लिखावट के लिये रोमन लिपि अपना ली।
उदयादित्य

उत्तराधिकारी

उदयादित्य के तीन पुत्र थे । प्रथम लक्ष्मनदेव द्वितीय नरवर्मन तथा तृतीय जगदेव पंवार पिता उदयादित्य के राजकाल मे ही लक्ष्मनदेव मालवा के दख्खन की उपराजधानी नगरधन (रामटेक नागपुर समिप) से इस प्रदेश का सुबेदार था। उदयादित्य की मृत्यु १०८६ इसा मे हूई। उदयादित्य के मृत्यु पश्चयात धार राजसिंहासन पर नरवर्मनदेव का राज्याभिषेक हूआ और उसने मालवा प्रांत पर ११३३ तक राज किया।
साफ़ो

साफ़ो (/ˈस्æfoʊ//ˈsæfoʊ/; अटारी ग्रीक Σαπφώ [sapːʰɔ̌ː], Aeolic ग्रीक Ψάπφω, Psappho [psápːʰɔː]) (सी. 630 – सी. 570 ईसा पूर्व) लेस्बोस द्वीप से एक पुरातन यूनानी कवि थी। साफ़ो की कविता प्रगीतक कविता थी, और उसे प्यार के बारे में अपनी कविताएं के लिए सबसे अधिक जाना जाता है। उसकी अधिकतर कविताएं अब खो चुकी हैं, और जो बची हैं वह भी खंडित रूप में मिलती हैं। और यहाँ तक प्रगीतक कविता का सवाल है साफ़ो के नाम मात्र तीन टोटके संरक्षित रहे हैं, लेकिन यह वास्तव में हेलेनिस्टिक अनुकरण है।
साफ़ो के जीवन संबंधी बहुत कम जाना जाता है। वह लेस्बोस द्वीप से एक धनी परिवार से थी, हालांकि उसके माता-पिता दोनों के नाम  अनिश्चित हैं। प्राचीन सूत्रों का कहना है कि उसके तीन भाई थे  जिनमें से दो के नाम का उल्लेख भाइयों कविता में है जिसका पता 2014 में चला। उनको 600 ई. पू.,के आसपास सिसिली निर्वासित किया गया था और संभव है 500 ई. पू तक हो काम करना जारी रखा।
Sappho की कविता प्राचीन काल के अधिक अरसे में अच्छी तरह से जाना जाता था और इसकी बहुत प्रशंसा की जाती थी  और उसको हेलेनिस्टिक अलैग्जैन्द्रिया के प्रमुख विद्वानों द्वारा प्रमुख समझे जाते नौ प्रगीत कवियों में समझा जाता था। आज भी Sappho की कविता को असाधारण माना जाता है, और उसके काम ने अन्य लेखकों को आज तक प्रभावित करना जारी रखा है। अकादमिक हलकों के बाहर, वह शायद एक ही सेक्स के लिए इच्छा के एक प्रतीक के रूप में, विशेष रूप से महिलाओं के बीच सब से अधिक जाना जाता है।

कामुकता और समुदाय

आज, साफ़ो महिला समलैंगिकता का प्रतीक है; आम शब्द लेस्बियन साफ़ो के लिए एक संकेत है। हालांकि, उसे हमेशा ऐसा नहीं माना जाता रहा। शास्त्रीय अथीनियान कॉमेडी में Sappho को एक अनेक संबंध रखने वाली विषमलैंगिक औरत के रूप में पेश किया गया था, और यह हेलेनिस्टिक दौर में जाकर हूया कि पहली ग्वाहिएँ संरक्षित रह पाई जो स्पष्ट Sappho की होमो कामुकता की चर्चा करती हैं।  हालांकि, इन प्राचीन लेखकों का यह मानना मालूम नहीं होता की Sappho के अन्य महिलाओं के साथ वास्तव में यौन संबंध थे, और देर बाद दसवीं सदी में सुदा ने यह रिकॉर्ड किया है कि Sapph पर "बदनाम करने के लिए यह आरोप लगाया गया," कि उसके अपने "महिला विद्यार्थियों" के साथ यौन संबंध थे।